CELEX: 62022TN0117
Language: sk
Date: 2022-03-02 00:00:00
Title: Vec T-117/22: Žaloba podaná 2. marca 2022 – Grodno Azot a Khimvolokno Plant/Rada

7.6.2022   
            
            
               SK
            
            
               Úradný vestník Európskej únie
            
            
               C 222/30
            
         
      Žaloba podaná 2. marca 2022 – Grodno Azot a Khimvolokno Plant/Rada
      (Vec T-117/22)
      (2022/C 222/51)
      Jazyk konania: angličtina
      
         Účastníci konania
      
      
         Žalobcovia: Grodno Azot AAT (Grodno, Bielorusko) a Khimvolokno Plant (Grodno) (v zastúpení: N. Tuominen a L. Engelen, advokáti)
      
         Žalovaná: Rada Európskej únie
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil vykonávacie rozhodnutie Rady (SZBP) 2021/2125 z 2. decembra 2021, ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku (1), a vykonávacie nariadenie Rady (EÚ) 2021/2124 z 2. decembra 2021, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (2) (ďalej len „napadnuté akty“); a
               
            
                  —
               
               
                  uložil Rade povinnosť uhradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú dva žalobné dôvody.
      
                  1.
               
               
                  Prvý žalobný dôvod je založený na tom, že Rada sa tým, že uviedla žalobcov v prílohách napadnutých aktov, dopustila zjavne nesprávneho posúdenia. Žalobcovia najmä tvrdia, že napadnuté akty obsahujú nepodložené, vecne nesprávne a neopodstatnené dôvody ich zaradenia. Okrem toho uvedené nedostatočné dôvody nepreukazujú dostatočnú podstatnú súvislosť s rozsahom opatrení.
               
            
                  2.
               
               
                  Druhý žalobný dôvod je založený na tom, že napadnuté akty nespĺňajú požadovanú úroveň dôkazov na prijatie individuálnych sankcií. Tým, že sa Rada pokúsila použiť individuálne opatrenia na dosiahnutie cieľa obmedziť obchodnú činnosť a zisky zahraničného štátom vlastneného podniku, použila nezákonný druh opatrenia.
               
            
         (1)  Ú. v. EÚ L 430 I, 2021, s. 16.
      
         (2)  Ú. v. EÚ L 430 I, 2021, s. 1.